MT
C 252/20
Il-Ġurnal Uffiċjali tal-Unjoni Ewropea
17.7.2023
— konsegwentement, tilqa’ t-talbiet imressqa mill-appellanti fl-ewwel istanza u b’hekk: — tannulla d-deċiżjoni tal-21 ta’ Jannar 2021 li tassenja mill-ġdid lill-appellanti fil-pożizzjoni ta’ konsulent fid-Direttorat Ġenerali tal-Presidenza u, sa fejn ikun meħtieġ, id-deċiżjoni tat-8 ta’ Marzu 2021 li jiġu rkuprati l-ammonti mħallsa indebitament; — sa fejn ikun meħtieġ, tannulla d-deċiżjoni tas-16 ta’ Settembru 2021 li tiċħad l-ilment tal-appellanti tas-7 ta’ April 2021; — tordna li jingħata kumpens għad-dannu materjali u morali mġarrab mill-appellanti; — tikkundanna lill-Parlament Ewropew għall-ispejjeż kollha taż-żewġ istanzi.
Aggravji u argumenti prinċipali Insostenn tal-appell tagħha, l-appellanti tinvoka l-aggravji segwenti: 1.
Is-sentenza appellata tmur kontra l-kunċett ta’ dritt għal smigħ xieraq, tagħmel klassifikazzjonijiet legali żbaljati u tiżnatura l-proċess.
Il-qorti tal-ewwel istanza naqset milli tissodisfa l-obbligu ta’ motivazzjoni tagħha. 2.
Is-sentenza appellata ma tissodisfax l-obbligu ta’ motivazzjoni. 3.
Is-sentenza appellata ma tissodisfax id-dmir ta’ premura.
Appell ippreżentat fil-11 ta’ April 2023 minn Penya Barça Lyon: Plus que des supporters (PBL) u Issam Abdelmouine mis-sentenza mogħtija mill-Qorti Ġenerali (L-Ewwel Awla) fit-8 ta’ Frar 2023 fil-Kawża T-538/21, PBL u WA vs Il-Kummissjoni (Kawża C-224/23 P) (2023/C 252/23) Lingwa tal-kawża: il-Franċiż Partijiet Appellanti: Penya Barça Lyon: Plus que des supporters (PBL), Issam Abdelmouine (rappreżentant: J. Branco, avukat) Parti oħra fil-proċedura: Il-Kummissjoni Ewropea Talbiet L-appellanti jitolbu li l-Qorti tal-Ġustizzja jogħġobha: — tannulla s-sentenza tal-Qorti Ġenerali tal-Unjoni Ewropea tat-8 ta’ Frar 2023 fil-Kawża T-538/21, PBL u WA vs Il-Kummissjoni fl-intier tagħha; — tilqa’ t-talbiet definittivi ppreżentati mir-rikorrenti fl-ewwel istanza fl-intier tagħhom.
Aggravji u argumenti prinċipali Insostenn tal-appell, l-appellanti jinvokaw diversi aggravji.
L-ewwel, il-Qorti Ġenerali żbaljat fil-fatt u fid-dritt meta ċaħdet, bħala inammissibbli, it-talba għal annullament f’dak li jirrigwarda lil Penya Barça Lyon, peress li, minn naħa, l-interess ġuridiku tal-ewwel appellanti jipprevali fuq dak tat-tieni wieħed meta diversi persuni jippreżentaw rikors wieħed u l-istess u, min-naħa l-oħra, meta rrifjutat l-offerta ta’ prova tar-rikorrenti sabiex juru l-interess ġuridiku tal-ewwel rikorrenti.
It-tieni, il-Qorti Ġenerali kisret id-drittijiet proċedurali tar-rikorrenti meta naqset milli tiddeċiedi fuq motiv ippreżentat dwar in-natura diskrezzjonali tas-setgħa tal-Kummissjoni dwar l-ilmenti ppreżentati quddiemha.
It-tielet, il-Qorti Ġenerali żbaljat fil-liġi meta injorat kull interess patrimonjali u ekonomiku dirett għall-fatti tal-kawża tar-rikorrenti.